CELEX: 31989R1956
Language: el
Date: 1989-06-30
Title: Κανονισμός (ΕΟΚ) αριθ. 1956/89 της Επιτροπής της 30ής Ιουνίου 1989 για τον καθορισμό, για την περίοδο εμπορίας 1989/90, του ύψους της ενίσχυσης για ορισμένα οσπριοειδή

Avis juridique important

|

31989R1956

Κανονισμός (ΕΟΚ) αριθ. 1956/89 της Επιτροπής της 30ής Ιουνίου 1989 για τον καθορισμό, για την περίοδο εμπορίας 1989/90, του ύψους της ενίσχυσης για ορισμένα οσπριοειδή  

Επίσημη Εφημερίδα αριθ. L 187 της 01/07/1989 σ. 0108 - 0108

ΚΑΝΟΝΙΣΜΟΣ ( ΕΟΚ ) αριθ . 1956/89 ΤΗΣ ΕΠΙΤΡΟΠΗΣ  της 30ής Ιουνίου 1989  για τον καθορισμό, για την περίοδο εμπορίας 1989/90, του ύψους της ενίσχυσης για ορισμένα οσπριοειδή Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 762/89 του Συμβουλίου της 20ής Μαρτίου 1989 για την καθιέρωση ειδικού μέτρου υπέρ ορισμένων οσπριοειδών ( 1 ), και ιδίως το άρθρο 4,  Εκτιμώντας :  ότι, κατ' εφαρμογή του άρθρου 2 του κανονισμού ( ΕΟΚ ) αριθ . 762/89, το ύψος της ενίσχυσης καθορίζεται λαμβάνοντας υπόψη την ανάγκη να εξασφαλιστεί η διατήρηση των εκτάσεων που παραδοσιακά διατίθενται για τις καλλιέργειες οσπριοειδών, καθώς και οι  ενισχύσεις που χορηγούνται για τις εν λόγω καλλιέργειες στα πλαίσια άλλων κοινοτικών ρυθμίσεων -  ότι πρέπει, ως εκ τούτου, να καθοριστεί η κοινοτική ενίσχυση ανά εκτάριο στα επίπεδα που ορίζονται στον παρόντα κανονισμό -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Για την περίοδο εμπορίας 1989/90, η ενίσχυση για την παραγωγή οσπριοειδών, η οποία θεσπίστηκε με τον κανονισμό ( ΕΟΚ ) αριθ . 762/89, καθορίζεται σε 75 Ecu ανά εκτάριο επιφάνειας που έχει σπαρθεί και συγκομισθεί .  Άρθρο 2   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 30 Ιουνίου 1989 .  Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ. L 80 της 23 . 3 . 1989, σ . 76 .